久不久就想食米線，好多時專程來旺角食，我想我已愛上了它。每次來都食小鍋酸辣米線，加7元加一餸，加豬腩肉，中辣。不過每次辣都有出入；有時好辣，但有時唔夠辣。小鍋已有芽菜，酸菜，蔥，莞茜及微辣的豬肉碎。今次辣道好啱我口味，足夠辣，每碗連米線，湯放進鍋一齊煮滾，所以好夠熱，小心熱到口。米線有口感，湯味道濃，好味，明知好多味精，但每次忍不住飲幾啖湯，豬腩肉不肥，啱晒重視健康的客人。奶茶不過不失，有茶味，但唔滑。